**ZÁPISNICA**

**z riadneho Obecného zastupiteľstva zo dňa 12.06.2020**

Počet poslancov: 5

Prítomní poslanci: 4

PROGRAM:

1. Zahájenie

2. Kontrola plnenia uznesenia

3. Správa z finančnej kontroly

4. Návrh plánu kontrolnej činnosti v obci Uličské Krivé na II. polrok 2020

5. Záverečný účet obce

6. Rôzne

7. Návrh na uznesenie

8. Záver

**Bod 1**. – V tomto bode vystúpil starosta obce a po privítaní poslancov oboznámil s predloženým programom. Program bol jednohlasne schválený.

*Hlasovanie za predložený program:*

Za: 4 poslanci Proti: 0 poslancov Zdržalo sa: 0 poslancov

**Bod 2**. – V tomto bode starosta obce skonštatoval, že uznesenia z minulého zastupiteľstva boli splnené a plnia sa priebežne.

**Bod 3**. – Starosta obce v tomuto bode prečítal poslancom Správu z finančnej kontroly. Poslanci vzali Správu na vedomie

**Bod 4**. – V tomto bode starosta obce prečítal prítomným poslancom Návrh plánu kontrolnej činnosti v obci Uličské Krivé na II. polrok 2020. Poslanci Návrh plánu kontrolnej činnosti na II. polrok 2020 jednohlasne schválili.

*Hlasovanie za Návrh plánu kontrolnej činnosti v obci Uličské Krivé na II. polrok 2020:*

Za: 4 poslanci Proti: 0 poslancov Zdržalo sa: 0 poslancov

**Bod 5** – V tomto bode starosta prečítal poslancom Stanovisko kontrolóra k Záverečnému účtu obce za rok 2019. Po oboznámenie sa so Záverečným účtom obce pristúpili poslanci k schváleniu Záverečného účtu obce Uličské Krivé za rok 2019.

*Hlasovanie za schválenie Záverečného účtu obce Uličské Krivé za rok 2019:*

Za: 4 poslanci Proti: 0 poslancov Zdržalo sa: 0 poslancov

**Bod 6** – V tomto bode vystúpila pani Anna Coganová ktorá poukázala, že prítomná pani Eva Čurhová poskytuje v neskolaudovanej stavbe ubytovanie pre turistov a brigádnikov, ktorí neberú ohľad na občanov obce a vo večerných hodinách pravidelne dochádza k ich hlučnému správaniu ( hlučná muzika a hlučné pokriky). Pani Anna Coganová sa pýtala pani Evy Čurhovej, či vôbec má na takúto činnosť živnosť.

Pani Eva Čurhová sa vyjadrila v tom zmysle, že na takúto činnosť má živnosť vydanú živnostenským úradom. K správaniu zákazníkov poznamenala, že všetkých upozorňuje aby sa v priestoroch budovy správali podľa možnosti čo najmenej hlučne a aby svojím pobytom nevzbudzovali nežiaducu pozornosť. Čo sa týka neskolaudovanej stavby uviedla, že na predmetnú stavbu je už začaté kolaudačné konanie.

Starosta obce Ing. Juraj Cogan upozornil pani Evu Čurhovú, že podľa § 82 zákona č. 50/1976 Z.z. o územnom plánovaní a stavebnom poriadku (Stavebný zákon) kolaudačným rozhodnutím sa povoľuje užívanie stavby na určený účel, a ak je to potrebné, určia sa podmienky užívania stavby. Vzhľadom na skutočnosti Obecný úrad Uličské Krivé nemá vedomosť o tom že bolo vydané kolaudačné rozhodnutie, z tohto dôvodu starosta obce vyzýva pani Evu Čurhovú na dodržiavanie hore uvedeného zákona.

Týmto bol program zasadnutia Obecného zastupiteľstva vyčerpaný. Starosta poďakoval prítomným za účasť.

Prítomní poslanci:

* Ladislav Čopák, Miron Kusin, Roman Čurha, Jana Čurhová

Ďalej prítomní:

* Anna Coganová, Eva Čurhová, Ján Sidor, Ján Dudla, Ján Andreško, Vladimír Sidor

Zapisoval: Jana Čurhová

Overil: Miron Kusin